ร้านนี้เป็นร้านอาหารญี่ปุ่นสไตล์ฟิวชั่นที่เคยกินร้านแรกๆเลย เป็นร้านแรกๆที่มีอาหารแนวนี้ แต่เมื่อก่อนเราจะกินอาหารจานพาสต้าเป็นหลัก จำได้ว่าอร่อยเลยทีเดียว หลังจากห่างหายจาก Yura An ไปหลายปี ครั้งนี้กลับมาลองกินอาหารอื่นๆนอกจากพาสต้าบ้าง สั่งมาลอง 2 จานค่ะ

Caterpillar Roll (ประมาณ 200 บาท)  โรลไส้ปลาไหลและท็อปด้วยอโวคาโด จานนี้คิดไว้ว่าน่าจะอร่อยสุดๆ แต่พอมาถึง รสชาติกลับจืดชืดมาก แม้แต่ซอสของปลาไหล ซึ่งกินมาหลายร้านไม่เคยมีร้านไหนไม่อร่อย แต่ที่นี่ไม่อร่อยค่ะ มันจืดอย่างเดียวแทบไม่รู้สึกถึงรสอื่นเลย ทั้งข้าวทั้งปลา จานนี้เสียดายตังค์ค่ะ

สลัดปูนิ่ม (190 บาท) ที่นี่จะห่อปูนิ่มทอดมาในแป้งพร้อมผักหลายชนิด คล้ายปอเปี๊ยะสด แต่ละชิ้นขนาดใหญ่เลย วางบนสลัดจานโต ราดด้วย dressing แบบญี่ปุ่นและมายองเนส จานนี้ส่วนตัวเราไม่ค่อยชอบแป้งที่ห่อปูนิ่มเท่าไหร่ เพราะแข็ง และคิดว่าทานแบบไม่มีแป้งน่าจะอร่อยกว่า แต่ก็ถือว่าพอรับได้ นอกจากนี้มายองเนสไม่เข้ากับdressingน้ำมันงาเท่าไหร่ แถมราดมาเยอะจนเลี่ยน แต่ยังไงจานนี้รสชาติรวมๆก็โอเคค่ะ

วันนี้คนน้อย อาหารออกเร็ว พนักงานดูแลดี แนะนำได้ ไม่มีปัญหาเลย ร้านตกแต่งสวย บรรยากาศดีค่ะ แต่เรื่องรสชาติต้องบอกว่าร้านอื่นทำอาหารอร่อยกว่าเยอะ 

